Zariadenie pre seniorov „Zálesák o.z.“

VÝROČNÁ SPRÁVA

za rok 2025

Predkladá: Viera Pampuríková, riaditeľka

Vypracované dňa: 08.07.2026

OBSAH

1. Identifikácia zariadenia

1.1. Základné údaje o zariadení............................................................................3

1.2. Poslanie, vízia a ciele zariadenia...................................................................4

1.3. Stanovenie cieľov na rok 2026......................................................................4

1.4. Základné hodnoty smerovania.......................................................................5

1.5. Priestorové rozloženie zariadenia..................................................................6

1.6. Skladba prijímateľov sociálnej služby...........................................................6

1.7. Skladba zamestnancov...................................................................................9

2.Rozbor a vyhodnotenie hospodárenia

2.1. Účtovná závierka..........................................................................................12

3. Prehľad poskytovaných služieb v zariadení

3.1. Zdravotná starostlivosť.................................................................................18

3.2. Ošetrovateľská starostlivosť.........................................................................19

3. Fotodokumentácia..........................................................................................19

1.1. Základné údaje o zariadení

Názov organizácie:	Zariadenie pre seniorov „Zálesák o.z.“
Adresa:	Kaštieľna 1, 049 21 Betliar
Štatutár:	Viera Pampuríková
Dátum registrácie:	23.08.2017
IČO:	50 788 418
Kontaktné údaje:	Mobil: 0905 971 667 e-mail: zalesak.betliar@gmail.com
Právna forma:	Občianske združenie
Zriaďovateľ:	Košický samosprávny kraj
Bankové spojenie:	UniCredit Bank IBAN: SK48 1111 0000 0014 2630 8007 IBAN: SK26 1111 0000 0014 2630 8015
Kapacita zariadenia:	Pobytová forma: 34 klientov
Počet zamestnancov k 31.12.2025:	K 31.12.2025 bol celkový počet zamestnancov v zariadení - 19

1.2. Poslanie

Poslaním nášho zariadenia je poskytovať pobytovú sociálnu službu v prostredí komunitného a rodinného charakteru. Vďaka nižšej kapacite pristupujeme ku každému prijímateľovi ako k jedinečnej osobnosti s vlastným životným príbehom a zvykmi. Našim cieľom je vytvoriť skutočný domov, kde dominujú medziľudská dôvera, pocit bezpečia a hrejivá atmosféra.

Život v našom zariadení prepájame s prírodou a tradičnými činnosťami, ktoré prijímatelia poznajú zo svojho predchádzajúceho života. Prijímateľov aktívne zapájame do každodenného chodu domácnosti, napríklad prostredníctvom obľúbeného vianočného pečenia, vianočné prípravy, či iných tvorivých dielní. Jedinečným pilierom našej starostlivosti je prítomnosť zvierat – starostlivosť o nášho koňa, zajaca, sliepky,mačky,psa a dokonca máme aj lamy čo prináša prijímateľom hlbokú emocionálnu podporu, pocit užitočnosti a prirodzenú motiváciu k pohybu v rámci animoterapie.

Služby poskytujeme s dôrazom na zachovanie ľudskej dôstojnosti, podporu sebestačnosti a otvorenosť voči rodinám, ktoré sú pevnou súčasťou našej komunity.

Vízia

„Našou víziou je byť moderným zariadením rodinného typu, ktoré je pre prijímateľov skutočným domovom,nie len poskytovateľom služieb. Chceme neustále rozvíjať prostredie postavené na dôstojnosti a rešpekte. Našim cieľom je , aby každý prijímateľ prežíval aktívnu,bezpečnú a duchovne i kultúrne naplnenú jeseň života v úzkom kontakte s rodinou a širšou komunitou.“

1.3. Ciele na rok 2026

podporovať individuálne potreby, schopnosti a záujmy prijímateľov sociálnych služieb

vytvárať podmienky pre aktívne a dôstojné starnutie prostredníctvom sociálnych, kultúrnych a voľnočasových aktivít

realizovať pravidelné aktivizačné, spoločenské, kultúrne a pohybové činnosti, ktoré prispejú k udržiavaniu fyzickej aj psychickej pohody prijímateľov

podporovať spoluprácu s rodinami prijímateľov

zabezpečovať modernizáciu materiálno – technického vybavenia zariadenia a zvyšovať kvalitu poskytovaných služieb

Plány do ďalšieho obdobia

V nasledujúcom období sa chceme zamerať na ďalšie zvyšovanie kvality poskytovaných sociálnych služieb, rozvoj individuálneho plánovania, podporu aktivizačných programov a rozširovanie ponuky voľnočasových aktivít. Naším cieľom je pokračovať v modernizácií priestorov a vybavenia zariadenia, vytvárať príjemné a bezpečné prostredie pre prijímateľov sociálnych služieb a podporovať využívanie inovatívnych prístupov v starostlivosti.

Súčasťou našich plánov je aj posilňovanie spolupráce s rodinami, školami a komunitnými organizáciami,rozvoj preventívnych programov zameraných na zdravie seniorov a systematická podpora odborného rastu zamestnancov. Našou prioritou zostáva poskytovanie služieb, ktoré prispievajú k zachovaniu dôstojnosti, spokojnosti a kvality života každého prijímateľa sociálnej služby.

1.4. Základné hodnoty smerovania

Ľudská dôstojnosť : Rešpektujeme jedinečnosť každého človeka bez ohľadu na jeho vek,zdravotný stav či náboženské vyznanie. Zachovanie dôstojnosti v každej situácii je pre nás prvoradé.

Úcta a empatia: Ku každému prijímateľovi pristupujeme s hlbokým porozumením, trpezlivosťou a láskavosťou. Vnímame nielen ich fyzické, ale aj psychické a citové potreby.

Otvorenosť a partnerstvo: Podporujeme aktívne prepojenie zariadenia s vonkajším svetom. Spolupráca so školami,umeleckými súbormi a cirkvou pomáha našim prijímateľom zostať plnohodnotnou súčasťou spoločnosti.

Duchovný a kultúrny rozvoj: Veríme, že kvalitná starostlivosť presahuje telesné potreby. Vytvárame priestor pre slobodné praktizovanie viery a sýtenie kultúrneho i spoločenského života našich prijímateľov.

Profesionalita a bezpečie: Neustále zvyšujeme kvalitu poskytovaných služieb a odbornú úroveň nášho personálu, aby sme prijímateľom zaistili bezpečné, stabilné a odborné zázemie.

Rodinná atmosféra: Snažíme sa, aby naše zariadenie nebolo len inštitúciou,ale skutočným domovom. Kladieme dôraz na budovanie dôvery, vrelých vzťahov a úzku spoluprácu s rodinami prijímateľov.

1.5. Priestorové rozloženie zariadenia

Dom seniorov Zálesák o.z. sa nachádza v priestoroch bývalého komunistického zariadenia, ktoré v minulosti slúžilo ako pioniersky tábor. Zariadenie je situované v rozľahlom parku uprostred krásnej prírody, čo umožňuje pokojné , príjemné ale aj aktívne využitie času pre prijímateľov sociálnej služby. V roku 2010 sa začala rekonštrukcia tohto zariadenia.

Budova zariadenia pre seniorov pozostáva z troch podlaží. Na prvom podlaží sa nachádzajú administratívne priestory, vstupná hala, 3 izby klientov, recepcia, spoločná jedáleň a kuchyňa. Druhé podlažie tvoria izby klientov - 7x a kancelária pre službukonajúci personál, spoločenské priestory a terasa. Na treťom podlaží sa nachádzajú taktiež izby klientov - 7x, plne vybavená práčovňa, žehliareň, sklad čistého prádla a spoločenské priestory.

Priestory zariadenia sa členia na:

1. Priestory pre ubytovanie klientov (izby) – 17 x dvojlôžkové izby. Naše zariadenie má 17 izieb, pričom každá izba je vybavená sociálnym zariadením ( sprcha, WC a umývadlo). Každá izba má vlastný balkón a disponuje rovnakou veľkosťou a vybavením.

2. Priestory pre vykonávanie záujmových činností a voľnočasových aktivít klientov - terasa, spoločenské priestory, vonkajšie priestory areálu ale aj jedáleň

3. Administratívne a prevádzkové priestory – kancelária pre službukonajúci personál, recepcia, kancelária vrchnej sestry a riaditeľa, sklad potravín, sklad zeleniny, žehliareň, práčovňa, sklad čistého prádla

1.6. Skladba prijímateľov sociálnej služby

Celková kapacita zariadenia je 34 klientov. Priemerný počet prijímateľov sociálnej služby za rok 2025 bol 34,5 klienta.

Členenie podľa stupňa odkázanosti počas celého roka 2025

Mesiac	I.	II.	III.	IV.	V.	VI.	VII.	VIII.	IX.	X.	XI.	XII.
Stupeň odkázanosti
III.	0	0	0	0	0	0	0	0	0	0	0	0
IV.	8	8	8	7	7	7	7	7	7	6	6	6
V.	18	18	18	19	19	17	17	16	16	17	17	17
VI.	8	8	8	8	8	10	10	11	11	12	11	11

Štruktúra prijímateľov sociálnej služby podľa pohlavia za rok 2025

Prijímatelia sociálnej služby spolu :34
Z toho	Ženy	20
Muži	14

Štruktúra prijímateľov sociálnej služby podľa stupňa odkázanosti k 31.12.2025

Prijímatelia sociálnej služby spolu :
Stupeň odkázanosti I.	0
Stupeň odkázanosti II.	0
Stupeň odkázanosti III.	0
Stupeň odkázanosti IV.	17
Stupeň odkázanosti V.	7
Stupeň odkázanosti VI.	10

Štruktúra prijímateľov sociálnej služby podľa veku k 31.12.2025

Prijímatelia sociálnej služby spolu :
63 – 74 rokov	11
75 – 79 rokov	4
80 – 84 rokov	5
85 – 90 rokov	7
Nad 90 rokov	7

1.7. Skladba zamestnancov

Skladby zamestnancov k 31.12.2025

K 31.12.2025 bol celkový počet zamestnancov 19, z toho 14 odborných zamestnancov.

Funkcia	Počet
Riaditeľka	1
Vrchná sestra	1
Sestra	2
Sociálny pracovník	1
Asistent sociálneho pracovníka	1
Inštruktor sociálnej rehabilitácie	1
Opatrovatelia	7
Upratovačka	1
Kuchárky	2
Pomocná sila v kuchyni	1
Operátor kotla	1

Počas roka 2025 sme prijali 1 nového zamestnanca, na TPP a prepustili 1 zamestnanca. V rámci nástupu do pracovného pomeru boli novoprijatí zamestnanci zaškolení odborným pracovníkom a to v oblasti BOZP a PO. Taktiež v priebehu roka boli opakovane preškolení všetci zamestnanci oboznámením sa z predpisov BOZP a PO podľa pracovného zaradenia. Ako zariadenie dodržiavame základné ľudské práva a slobody zamestnancov a dbáme na zachovávanie ich ľudskej dôstojnosti. Motivujeme zamestnancov k zvyšovaniu odbornosti, zodpovednosti a samostatnosti a dbáme na ich profesionálny rast. Umožňujeme im podieľať sa na určovaní pracovných podmienok v zariadení. Pravidelne sú zamestnancami vypĺňané dotazníky spokojnosti a na základe toho sa im snažíme vytvárať ideálne pracovné podmienky.

Princípy práce našich zamestnancov

· zamestnanci používajú svoje profesionálne odborné vedomosti, zručnosti a skúsenosti pozitívne v prospech klientov

· profesionálna zodpovednosť sa uprednostňuje pre osobnými záujmami a uplatňuje sa pri dodržiavaní štandardnej úrovne služieb

· zamestnanci sa zodpovedne usilujú o ďalšie vzdelávanie a výcvik s cieľom zdokonaľovania úrovne vykonávanej práce a svoje vedomosti navzájom zdieľajú

· zamestnanci uplatňujú zmysel pre tímovosť a spoluprácu s ostatnými zamestnancami v prospech a v záujme klienta

· miera sebaurčenia a sebarozhodovania u klientov je primárne akceptovaná a zohľadňuje sa pri režime pracovných činností

· individualita, dôstojnosť, práva a integrita klienta sú zachované v každej situácii

· zamestnanci dodržiavajú zásady diskrétnosti, taktnosti a dôvernosti informácií o klientoch aj o kolegoch

· problémy sa riešia tam kde vznikli a s ľuďmi, ktorí sú k ich riešeniu oprávnení

· poskytovanie sociálneho poradenstva

· svoju prácu vykonávajú na základe svojej pracovnej náplne

“V zariadení pre seniorov sa poskytuje pobytová sociálna služba:

a) fyzickej osobe, ktorá dovŕšila dôchodkový vek a je odkázaná na pomoc inej fyzickej osoby a jej stupeň odkázanosti je najmenej III., alebo

b) fyzickej osobe, ktorá dovŕšila dôchodkový vek a poskytovanie sociálnej služby v tomto zariadení potrebuje z dôvodov vopred určených a zverejnených obcou.” (§ 35 ods. 1 zákona o sociálnych službách.)

Stupeň odkázanosti sa stanovuje na základe hodnotenia schopnosti fyzickej osoby zvládať základné denné aktivity. Posudzovanie prebieha prostredníctvom indexu odkázanosti, ktorý je rozdelený do šiestich stupňov. Jednotlivé stupne sú určené bodovým hodnotením schopností v oblastiach sebaobsluhy a funkčnej samostatnosti, ako sú stravovanie, obliekanie, osobná hygiena, mobilita a komunikácia. Od 01.09.2025 došlo k reforme posudkovej činnosti a index odkázanosti sa zmenil zo šiestich stupňov na päť.

V zariadení pre seniorov sa:

a) poskytuje: pomoc pri odkázanosti na pomoc inej fyzickej osoby, sociálne poradenstvo, sociálna rehabilitácia, ubytovanie, stravovanie, upratovanie, pranie, žehlenie a údržba bielizne a šatstva, osobné vybavenie,

b) utvárajú podmienky na úschovu cenných vecí,

c) zabezpečuje záujmová činnosť”

Posudková činnosť na účely poskytovania sociálnych služieb pozostáva zo zdravotnej a sociálnej posudkovej činnosti a slúži na určenie miery odkázanosti fyzickej osoby na pomoc inej osoby, najmä pri poskytovaní pobytových a opatrovateľských služieb. Nevykonáva sa v prípade, ak si osoba uhrádza sociálnu službu v plnej výške ekonomicky oprávnených nákladov.

Integrovaná posudková činnosť predstavuje nový systém posudzovania zdravotného postihnutia a dlhodobých potrieb starostlivosti, ktorého cieľom je odstránenie nejednotnosti v doterajších posudkových procesoch, zlepšenie ich koordinácie a zvýšenie efektívnosti a kvality rozhodovania. Tento nový model nadobudol účinnosť 1. septembra 2025 na základe zákona č. 376/2024 Z. z. o integrovanej posudkovej činnosti a dotkol sa osôb s ťažkým zdravotným postihnutím a osôb odkázaných na pomoc iných osôb.

3. Prehľad poskytovaných služieb v zariadení

3.1. Zdravotná starostlivosť

Lekárska starostlivosť je zabezpečovaná ambulantným lekárom. V zariadení je zriadená miestnosť pre ambulantného lekára, ktorý ordinoval raz týždenne a to každý pondelok v týždni od 13:00hod. do15:00hod.. Za dávkovanie predpísaných liekov je zodpovedná vrchná sestra. Vrchná dávkuje lieky do liekoviek 1 x týždenne a to každý utorok v týždni. Zdravotné úkony ako napr. aplikácia injekcií, podávanie infúzií, ošetrenie rán a dekubitov sú v zariadení vykonávané zdravotnými sestrami z agentúry ADOS (agentúra domácej ošetrovateľskej starostlivosti), s ktorou spolupracujeme. V prípade náhleho zhoršenia zdravotného stavu je privolaná RZP, ktorá poskytne klientom prvú pomoc, poprípade prevoz do nemocnice, kde sa prijímateľom poskytne odborná zdravotná starostlivosť.

Očkovanie za rok 2025:

Prevenar (proti pneumokokovému zápalu pľúc) – 13 prijímateľov sociálnej služby

Influvac tetra (proti chrípke) – 28 prijímateľov sociálnej služby

Spolupracujeme s pani doktorkou MUDr.Ľubicou Kušnierovou, ktorá zabezpečuje:

· predpis liekov, ďalší postup – výmenné lístky k odborným lekárom

· odosielanie prijímateľov sociálnej služby , podané informácie k návšteve lekárov na odborné lekárske vyšetrenie – psychiatrické, kožné, ORL, stomatologické, onkologické, interné...

· odborné poradenstvo telefonickou formou

· vyhodnocuje výsledky odberov, či už krvi, moču alebo stolice

· objednávanie sanitiek na vyšetrenia imobilných klientov

· základné pravidelné zdravotné prehliadky klientov

Taktiež spolupracujeme aj s lekármi pracujúcimi v rožňavskej nemocnici s poliklinikou. Pravidelné kontroly a predpis liekov na psychiatrickej ambulancii MUDr. Štefan Ander ( Plešivec ) a MUDr.Jana Grešková (Rožňava ).

3.2. Ošetrovateľská starostlivosť

Ošetrovateľstvo je súčasťou zdravotnej starostlivosti. Ošetrovateľskú starostlivosť v našom zariadení zabezpečuje 7 opatrovateliek a 2 zdravotné sestry. Komplexná ošetrovateľská starostlivosť je zabezpečovaná 24 hodín denne. Hlavný dôraz sa kladie na uspokojovanie psycho-sociálnych potrieb u klientov. Inkontinenčné pomôcky a lieky zabezpečuje vrchná sestra na základe lekárskych predpisov pani doktorky - MUDr. Ľubica Kušnierová . Doprovod prijímateľov sociálnych služieb na lekárske vyšetrenia zabezpečuje inštruktor sociálnej rehabilitácie alebo sociálny pracovník, prípadne poverený pracovník. V rámci opatrovateľskej služby bola vykonávaná odborná a obslužná činnosť, ktorá zahŕňala rannú a večernú toaletu, kúpanie, umývanie, výmena inkontinenčných pomôcok, polohovanie, holenie, strihanie vlasov a nechtov, kŕmenie, podávanie stravy, starostlivosť o osobnú posteľnú bielizeň. Starostlivosť bola zaznamenávaná do príslušnej dokumentácie. Ošetrovateľská starostlivosť sa vykonávala formou ADOS ( agentúra domácej ošetrovateľskej starostlivosti). Opatrovateľská služba bola poskytovaná pod vedením vrchnej sestry Mgr. Adriany Kurimskej a zazmluvnenej doktorky MUDr. Ľubici Kušnierovej.

3. Fotodokumentácia

Rozvoj motoriky

„ V rámci aktivizačných činností sme sa zamerali na zachovanie tradícií a zručností klientov. Veľkým úspechom bolo spoločné vianočné pečenie,zdobenie vianočného stromčeka, ktoré u prijímateľov podporuje jemnú motoriku, stimuluje zmysly a vyvoláva pozitívne spomienky na domov.“

Naša malá farma

„ Významnou súčasťou našich záujmových aktivít bol aj kontakt so zvieratkami. Využívali sme pozitívny vplyv rôznych druhov zvierat na ľudský organizmus. Pravidelný kontakt s mačkou,, lamami,koňom pomáhal klientom odbúravať stres, precvičovať motorické schopnosti a nadväzovať hlbšie sociálne väzby. Táto forma terapie patrila v uplynulom roku medzi najobľúbenejšie a najprínosnejšie činnosti, v ktorej plánujeme pokračovať aj v budúcnosti.“

Pravidelné prechádzky a pobyt v prírode

„Veľký dôraz sme kládli na aktívny oddych a udržiavanie fyzickej kondície našich prijímateľov. Pravidelné prechádzky v prírode a blízkom okolí slúžili nielen na podporu zdravého životného štýlu, ale boli aj skvelou príležitosťou na neformálne rozhovory, socializáciu a spoznávanie okolia. Pobyt na čerstvom vzduchu preukázateľne prispieval k lepšej nálade, odbúravaniu napätia a celkovej psychickej pohode.“

Rozvoj kreativity a remesiel

„Jedinečným zážitkom bola návšteva remeselného centra GemCraft v Štítniku. Prijímatelia sa zoznámili s tradičným gemerským remeslom a aktívne sa zapojili do výroby sklenených vianočných ozdôb. Mali jedinečnú príležitosť si sklenené gule vlastnoručne vyfúknuť a umelecky ozdobiť. Táto aktivita výrazne podporila ich jemnú motoriku,estetické cítenie,trpezlivosť a priniesla im obrovskú radosť z vlastnej tvorby.

Komunitné popoludnie s rodinami a kultúrny program

„ Významnou udalosťou bolo spoločné neformálne stretnutie s rodinnými príslušníkmi našich prijímateľov. Počas tohto dňa sme spoločne utužovali vzťahy pri tradičnom varení guláša a kapustnice. Naši prijímatelia si pre svojich blízkych pripravili a nacvičili krátky kultúrny program. Toto podujatie malo nesmierny prínos pre psychickú pohodu prijímateľov,podporilo ich pocit spolupatričnosti a vytvorilo priestor pre vzácne medzigeneračné stretnutia.“

„ Kultúrny život v našom zariadení pravidelne spestrujú návštevy mladých talentov zo základných umeleckých škôl, ako aj vystúpenia folklórnych a ľudových súborov. Tieto podujatia patria medzi najobľúbenejšie záujmové aktivity,nakoľko našim seniorom prinášajú nielen umelecký zážitok, ale aj vzácne momenty medzigeneračného prepojenia a radosti zo slovenských tradícii.“

Duchovné potreby

„Uvedomujeme si, že jeseň života so sebou prináša aj hlboké prežívanie viery a potrebu duchovnej opory. Sme preto vďační za ústretovosť pána farára a pani farárky, ktorí k nám pravidelne prichádzajú slúžiť omše a pobožnosti. Ich slová povzbudenia,spovede a spoločné modlitby sú pre našich prijímateľov obrovským zdrojom vnútornej sily, nádeje a pokoja v každodennom živote.“